9. ΕΓΚΥΚΛΙΟΣ ΙΚΑ Αριθ. 266 της 18 Νοεμ. 1952 Περί επιδοτήσεως των στρατιωτικών των προστατευομένων υπό του ν.986/49. Εις συμπλήρωσιν της υπ’ αριθ. 120/52 ημετέρας εγκυκλίου διαταγής, δι’ ης καθωρίσθησαν αι προϋποθέσεις, υφ’ ας είναι δυνατή η εκ μέρους του Ιδρύματος πληρωμή εφεδρικού επιδόματος συμφώνως προς τας διατάξεις του ν.2054/52, γνωρίζομεν εις υμάς τα εξής: Kατ’ απόφασιν της Επιτροπής Διοικήσεως, ληφθείσαν κατά την συνεδρίασιν αυτής της 27ης Σεπτεμβρίου ε.ε. δέον, όπως εις τους κατά την ως άνω εγκύκλιον δικαιούχους εφεδρικού επιδόματος περιληφθούν και οι ειδικώς υπό του ν.986/1949 προστατευόμενοι υπό τας εν αυτώ οριζομένας προϋποθέσεις. Κοινοποιούντες εν τέλει της παρούσης τας ενδιαφερούσας εν προκειμένω διατάξεις του νόμου τούτου (άρθρ. 1-5), παρέχομεν τας ακολούθους οδηγίας εν σχέσει με την εφαρμογήν αυτών: 1.Ως προστατευόμενοι υπό του ρηθέντος νόμου λογίζονται οι προ της στρατεύσεώς των υπηρετούντες εις το Δημόσιον, τα Ν.Π.Δ.Δ. και τους Δήμους και Κοινότητας, εφ’ όσον συνδέονται μετ’ αυτών δια σχέσεως ιδιωτικού δικαίου και έχουν υπό την ιδιότητά των ταύτην συμπληρώσει την κατά την κειμένην νομοθεσίαν προϋπηρεσίαν. 2.Η υπό του κοινοποιουμένου νόμου παρεχομένη προστασία, κατά παρέκκλισιν της υπέρ του συνόλου των μισθωτών προβλεπομένης τοιαύτης (περί ης η υπ’ αριθ. 120/52 ημετέρα εγκύκλιος), συνίσταται εις: α)Την πληρωμήν του κατά τον ν.519/48 εφεδρικού επιδόματος εις τους κληρωτούς τέως μισθωτούς του Δημοσίου, Ν.Π.Δ.Δ. και Οργανισμών Αυτοδιοικήσεως-των κλάσεων 1945 και 1946, έστω και αν έχουν καταταγή ή κατατάσσονται εις τας τάξεις του στρατού μετά την 10.1.1948. β)Την πληρωμήν ωσαύτως του κατά τον αυτόν νόμον επιδόματος εις τους κληρωτούς-τέως μισθωτούς Δημοσίου κλπ.-της κλάσεως 1947 ανεξαρτήτως χρόνου κατατάξεως, εφ’ όσον διαρκεί η κατά του Έθνους συμμοριακή δράσις. Σχετικώς διευκρινίζομεν, ότι η Επιτροπή Διοικήσεως κατά την μνησθείσαν ανωτέρω συνεδρίασίν της, κατόπιν γνωματεύσεως της Νομικής Υπηρεσίας, απεδέχθη, ότι η συμμοριακή δράσις εξακολουθεί υφισταμένη. γ)Την μείωσιν του ελαχίστου χρόνου προϋπηρεσίας του απαιτουμένου δια την χορήγησιν εφεδρικού επιδόματος από 6 εις 4 μήνας. Σημειούμεν, ότι η τοιαύτη μείωσις αφορά τους προ της στρατεύσεώς των μισθωτούς του Δημοσίου κλπ. ανεξαρτήτως κλάσεως. Ούτοι όθεν δικαιούνται του κατωτέρω ορίου επιδόματος και εφ’ όσον έχουν τετράμηνον μόνον αντί εξάμηνον προϋπηρεσίαν. Κατά την εν τη υπ’ αριθ. 156/52 εγκυκλίω δεκτήν γενομένων αρχήν ως συμπεπληρωμένη λογίζεται η τοιαύτη προϋπηρεσία μετά παροχήν τετραμήνου, ασφαλιστέας εργασίας και πραγματοποίησιν 80 τουλάχιστον ημερών εργασίας. δ)Την μείωσιν του ελαχίστου χρονικού ορίου προϋπηρεσίας, του απαιτουμένου δια την χορήγησιν εφεδρικού επιδόματος, εις 2 μήνας Σελ. 331 Επίδομα Στράτευσης 15Β.Θ.α.8-9 δια τους υπαλλήλους Δημοσίου κλπ., οίτινες συνεπλήρωσαν 18/μηνον υπηρεσίαν εν τω στρατεύματι, εξ ων 6 μήνας εις την ζώνην των επιχειρήσεων. Είναι προφανές, ότι εις την τοιαύτην προνομιακήν προστασίαν υπάγονται οι υπάλληλοι του Δημοσίου κλπ. μόνον, εφ’ όσον τυγχάνουν ή αφ’ ης καταστούν έφεδροι. (Σχετικώς βλ. και την εις το «ΔΕΛΤΙΟΝ Ι.Κ.Α» τεύχος Σεπτ. 1952 σελ. 403 καταχωρουμένην απόφασιν Προέδρου Πρωτ. Αθηνών). ε)Την μείωσιν του ελαχίστου χρονικού ορίου προϋπηρεσίας, του απαιτουμένου δια την χορήγησιν εφεδρικού επιδόματος εις 2 μήνας δια τους υπαλλήλους του Δημοσίου κλπ. και αν δεν κέκτηνται 18μηνον στρατιωτικήν υπηρεσίαν, εξ ων 6 μηνών εις την ζώνην των επιχειρήσεων, εφ’ όσον όμως τυγχάνουν τραυματίαι των επιχειρήσεων τούτων.